PAP บวกแรง 10% รับผลงานปี 64 โตทะลัก 173% แตะ 554.69 ลบ. แจกปันผล 0.84 บ.
PAP บวกแรง 10% รับผลงานปี 64 โตทะลัก 173% แตะ 554.69 ลบ. แจกปันผล 0.84 บ. XD 10 มี.ค. จ่าย 5 พ.ค.
PAP บวกแรง 10% รับผลงานปี 64 โตทะลัก 173% แตะ 554.69 ลบ. แจกปันผล 0.84 บ. XD 10 มี.ค. จ่าย 5 พ.ค.
25 ก.พ. 2565

ผู้สื่อข่าวรายงานว่า วันนี้(23ก.พ.65)ราคาหุ้นบริษัท แปซิฟิกไพพ์ จำกัด (มหาชน) หรือ PAP ณ เวลา 15:31 น. อยู่ที่ระดับ 6.25 บาท บวก 0.55 บาท หรือ 9.65% ด้วนมูลค่าซื้อขาย 333.07 ล้านบาท

โดย  PAP รายงานผลการดำเนินงานงวดปี 2564 สิ้นสุดวันที่ 31 ธ.ค.2564 มีกำไรสุทธิ 554.68 ล้านบาท เพิ่มขึ้น 173% จากช่วงเดียวกันของปีก่อนอยู่ที่ 203.01 ล้านบาท

ทั้งนี้บริษัทมีรายได้จากการขายและบริการ เท่ากับ 9,613.36 ล้านบาท เพิ่มขึ้นจากงวดเดียวกันของปีก่อน 2,313.82 ล้าน บาท หรือคิดเป็นร้อยละ 31.69 เป็นผลมาจากราคาเหล็กโลกและราคาเหล็กในประเทศที่ปรับตัวขึ้นอย่างมาก แม้จะมีการปรับตัวลงเล็กน้อยในช่วงปลายปี แต่ราคาเหล็กยังคงอยู่ในระดับที่สูงเมื่อเทียบกับปีก่อน
นางเอื้อมพร ปัญญาใส ประธานเจ้าหน้าที่บริหารและกรรมการ  PAP เปิดเผยว่า ผลการดำเนินงานประจำปี 2564 บริษัทฯ มีรายได้จากการขายและบริการ เท่ากับ 9,613.36 ล้านบาท เพิ่มขึ้นจากงวดเดียวกันของปีก่อน 2,313.82 ล้านบาท คิดเป็นร้อยละ 31.69 โดยมีกำไรสุทธิ 554.69 ล้านบาท เพิ่มขึ้น 173.22 ล้านบาท โดยภาพรวมของการดำเนินธุรกิจยังคงมีทิศทางการเติบโตที่ดีต่อเนื่อง ส่วนหนึ่งเป็นผลมาจากราคาเหล็กที่ยังคงสูงและคาดการณ์ว่าทิศทางของบริษัทฯ ในช่วงหลังจากนี้จะยังคงเติบโตดีขึ้น สอดรับนโยบายของทางภาครัฐที่เร่งฟื้นฟูเศรษฐกิจและโครงการก่อสร้างเกี่ยวกับโครงสร้างพื้นฐานของภาครัฐที่ยังดำเนินอย่างต่อเนื่อง รวมทั้งการฟื้นตัวของภาคส่งออกและภาคบริการ ที่จำเป็นต้องใช้เหล็กในภาคอุตสาหกรรม จึงมั่นใจว่าจะส่งผลดีต่ออุตสาหกรรมเหล็กและแนวโน้มความต้องการของเหล็กที่ยังคงขยายตัวสูงขึ้น
นอกจากนี้ บริษัทฯ ยังคงตระหนักและเตรียมความพร้อมด้านแผนความต่อเนื่องทางธุรกิจในการรับมือกับสถานการณ์การแพร่ระบาดของโควิด-19 อย่างใกล้ชิด โดยมีการปรับปรุงแผนการผลิตและขนส่งสินค้า เพื่อให้สามารถส่งมอบสินค้าและบริการให้แก่คู่ค้า ลูกค้า ได้ทันต่อความต้องการ ควบคู่กับการประยุกต์ใช้เทคโนโลยีดิจิทัลต่าง ๆ  ในการทำงาน ที่ช่วยเพิ่มประสิทธิภาพในกระบวนการผลิต การบริหารจัดการต้นทุน และเตรียมพร้อมบุคลากรอย่างต่อเนื่องให้สอดคล้องกับความต้องการของภาคอุตสาหกรรมให้เท่าทันต่อการเปลี่ยนแปลง
อีกทั้งในปีนี้ PAP ดำเนินธุรกิจมาครบรอบ 50 ปี จึงมีการเตรียมแผนงานด้าน ESG อย่างครบทุกมิติ เพื่อนำพาองค์กรก้าวสู่การเติบโตอย่างแข็งแกร่ง ทั้งในด้านเศรษฐกิจ สังคม สิ่งแวดล้อม และธรรมาภิบาล ควบคู่ไปกับการมีผลประกอบการทางการเงินที่ดี พร้อมเดินหน้าพัฒนาผลิตภัณฑ์และการบริการที่มีคุณภาพ ยกระดับมาตรฐานให้สูงขึ้น เติบโตเคียงคู่ไปกับสังคมไทยอย่างรับผิดชอบและยั่งยืน ตามพันธกิจของบริษัทฯ ที่ว่า “Your Partner for Total Solutions.”
จากผลการดำเนินงานของปี 2564 และฐานะทางการเงินของบริษัทฯ ในปัจจุบัน ที่ประชุมคณะกรรมการบริษัทฯ ครั้งที่ 2/2565 มีมติให้เสนอที่ประชุมผู้ถือหุ้นขออนุมัติการจ่ายเงินปันผลประจำปี 2564 ในอัตราหุ้นละ 0.84 โดยมีการกำหนดรายชื่อผู้มีสิทธิรับเงินปันผล (Record Date) ในวันที่ 11 มีนาคม 2565 และกำหนดจ่ายเงินปันผลในวันที่ 5 พฤษภาคม 2565